Per Haddal

Per Haddal (født 1942) er en norsk filmkritiker og sakprosaforfatter. Han er mest kjent som hovedfilmkritiker i Aftenposten, hvor han arbeidet fra 1978 til 2009. Han har også hatt et eget filmprogram i NRK Radio. 

 Liv og virke 
Haddal er utdannet (cand. philol) ved UiO med engelsk hovedfag. Han arbeidet deretter som kuturmedarbeider, kritiker og kommentator i Vårt Land 1969-1978. Fra 1978 var han hovedfilmkritiker i Aftenposten.80 års omtale i Aftenposten 9. januar 2021 Han har også ledet filmprogrammer i NRK Radio (1975–1987). Han har deltatt i rundt 150 filmfestivaler og satt som formann i filmkritikernes FIPRESCI-jury under Filmfestivalen i Berlin i 2008, som første nordmann ved en større internasjonal filmfestival.  

Han var styreleder i Norsk Filmkritikerlag fra 1975 til 1987 (siden 2008 vært æresmedlem).Norsk Filmkritikerlag: «Per Haddal utnevnt til æresmedlem av laget»  

Siden 2014 har han holdt månedlig filmsalong på Cinemateket i Filmens hus i Oslo. Haddal skriver også en filmspalte i Aftenpostens månedlige historiemagasin. Han har også skrevet biografier om Ivo Caprino og Liv Ullmann.

I forbindelse med feiringen av hans 75-årsdag i Filmsalong ble det gitt ut et festskrift, redigert av Jan Erik Holst: "0075 Haddal - med rett til å kritisere". Det inneholdt hilsener og artikler om filmkritikk.

 Utmerkelser 
 Olav Dalgards kritikerpris 1989
 Cannes-festivalens jubileumsmedalje i gull 2007
 Aamot-statuetten 2009
 Ridder 1. klasse av St. Olavs Orden«Utnevnelse til St. Olavs Orden», Kongehuset, 4. februar 2014.

 Bibliografi 

 Norsk film, ung og uforferdet (eng.: Norwegian films, young and fearless) (2004)
 Ansikt til ansikt : Liv Ullmann og filmen : filmografi (eng.: Face to face : Liv Ullmann and film ; filmography) (2000)
 Ivo Caprino! : et portrett av askeladden i norsk film (1993)
 Fra film til fil. Norske filmbyråers historie (2016) m. Bjørn Hoenvoll

 Referanser 

Kategori:Norske filmkritikere
Kategori:Norske radioprogramledere
Kategori:Norske biografer
Kategori:Journalister i Aftenposten
Kategori:NRK-journalister
Kategori:Programledere for NRK Radio
Kategori:Riddere av 1. klasse av St. Olavs Orden
Kategori:Personer fra Levanger kommune